মেছটা টেঙা (টেঙা মৰা) – ৰ পাত আঞ্জা খোৱাৰ উপৰি ইয়াৰ ফল পকি ৰঙা হ ’ লে গুটিৰ ওপৰৰ ৰঙা ঢাকনি বা বাকলি খিনি এৰুৱাই লৈ ৰ ’ দত কিছুদিন ভালকৈ সুকুৱাই সংৰক্ষণ কৰি থৈ দিয়ে। কিছুমানে উৰালত খুন্দি গুড়ি কৰিও ৰাখে। পিছত কেতিয়াবা টেঙা মৰা আঞ্জা খাবলৈ মন গ ’ লে হাজং সকলে ইয়াক মাছৰ লগত জোল ৰান্ধি খায়। ভাদ মাহত ঘৰৰ চালৰ কোমোৰা বুঢ়া হ ’ লে বা পকিলে ওপৰৰ বগা খহটা বাকলি খিনি গুচাই আৰু ভিতৰৰ বিজলুৱা কোমল অংশ খিনি পেলাই বাকী মঙহ ভাগ চকল চকল আৰু পাতল পাতলকৈ কাটি ডাঙৰ চালনী বা ঢাৰিত বহলকৈ মেলি প্ৰখৰ ৰ ’ দত ৰ ’ দাব লাগে। কোমোৰাত পানী ভাগ বেছি কাৰণে শুকাবলৈ অধিক দিনৰ প্ৰয়োজন হয়। ভালকৈ শুকোৱা হ ’ লে হাজং সকলে ইয়াক কোনো পুৰণি খালৈ, পাচি নাইবা পুৰণি ভাল কাপোৰেৰে টোপোলা বান্ধি থৈ দিয়ে। পিছত কেতিয়াবা কোনোবা আলহী আহিলে নাইবা শাক – পাচলি নোহোৱা হ ’ লে নাইবা খাবলৈ মন গ ’ লে সৰু – ডাঙৰ যিকোনো মাছৰ লগত তেল আৰু মা – মছলাৰে জুতি লগাকৈ আঞ্জা বনাই খায়। মাছ – পুথি নহ ’ লেও অকল কুমুৰা শুক্না (শুকান – কোমোৰা) – ৰেও আঞ্জা ৰান্ধি খায়। ইয়াক খাবলৈ তেওঁলোকৰ (হাজং সকলৰ) মতে মঙহ খোৱা যেন বুলি কয়। সেয়ে হাজং বুঢ়া – মেথা সকলোৱে ‘ কুমুৰা সুক্না ’ খাবলৈ বৰ হেঁপাহ কৰে। কোমোৰা কাটি শুকাই সংৰক্ষণ কৰাৰ উপৰি গোটে গোটে জুহালৰ ওপৰত চাং সাজি ধোঁৱা লগাকৈ ৰাখিও হাজং সকলে কোমোৰা সংৰক্ষণ কৰে। কোমোৰাত খাদ্য প্ৰাণ অধিক থাকে বুলি বৈজ্ঞানিক সকলে কয়।